JohanHeinsen/ENO huggingface dataset:
Viborger Samler, 1848-01-20
Den Seminarist Nielsen tilhørende Gaard i Overlund, er underhaanden at faae tilkjøbs. Gaardens Areal er 41 Tdr. geometrisk Maal, hvoraf 33 Tdr. Land er opdyrket Jord, Tdr. Land beplantet med Naaletræer og 1 Td. Land Mosejord. Det halve er merglet og udmærket Mergel haves beqvemt og i Overflødighed. Gaardens Hartkorn er 1 Td. 6 Skpr.; den nuværende Besætning er 14 Fæcreaturer og 4 Heste, der ved bedre Drivt kan forøges. Gaardens Bygninger ere opførte af Grundmuur, og den aarlige Udsæd beløber 6 Tdr. Rug, 5 Tdr. Byg og 18 Tdr. Havre. - Nærmere Efterretning med deler Forpagter Sander i Overlund, der foreviser Eiendommen.
Viborger Samler, 1848-01-20
En Kjøbmand kan strax eller til 1ste Mai faae tilleie en god Leilighed i Viborg, hvori der i mange Aar har været dreve, Handel, og som er beliggende paa et meget godt Strøg. Herpaa Reflecterende ville behage at henvende sig til Viborg, den 17de Januar 1848. C. N. Schaarup.
Viborger Samler, 1848-01-20
En Beboelsesleilighed, bestaaende af Stue, Sovekammer, Spisekammer, Kjøkken og Kielder, kan til 1ste Mai faaes tilleie hos J. Jørgensens Enke. boende bag Bispegaarden.
Viborger Samler, 1848-01-20
Den Leilighed som beboes af Skrædermester Munch, er til 1ste Mai at faae til Leie. Alitgaard. Veiopsynsmænd.
Viborger Samler, 1848-01-20
Ifølge Amtsraadets Beslutning ved dets Møde den 4de November f. A. vil der i Viborg Amt blive at ansætte 3 a 4 Opsynsmænd ved Veivæsenet. Foruden Kjendskab til Jord arbeide maa de Søgende kunne føre Spade, Skovl og HakkeAnsøgningerne om disse Bestillinger ere, med behørige Vidnesbyrd om tidligere Vandel, at indsende til undertegnede Viborg Amts Veiinspecteur. Posterne besættes i Løbet af 1 Maaned fra Dato. Viborg, den 8de Januar 1848. os. Kjørselsarbeide. Til Grundforbedringsarbeidet ved den mindre Landevei mellem Viborg og Skive vil strax i Foraaret være Brug for en Deel Kjørselsarbeide. De Søgende have i Løbet af 1 Maaned herom at henvende sig til undertegnede Veiinspecteur. Viborg, den 8de Januar 1845. Foss. Veiarbeidere. Til Grundforbedringsarbeidet ved den mindre Landevei mellem Viborg og Skive vil strax i Foraaret være Brug for en Deel duelige Veiarbeidere. De Søgende have i Løbet af 1 Maaned herom at henvende sig til undertegnede Veiinspecteur. Viborg, den 8de Januar 1848. Foss. Grad. Byg og Kartofler kjøbes af H. Boye. Mollersvend, For en duelig og velanbefalet Møllersvend, er en Plads ledig til første Mai i Klode Mølle.
Viborger Samler, 1848-01-20
J Vinkel-Præstegaard kunne en Karl, en Røgter, en Kokkepige og en Udgangspige faae Tjeneste fra 1ste Mai, naar Vedkommende henvende dem paa selve Stedet. God Vidnesbyrd forlanges.
Viborger Samler, 1848-01-20
Hovedgaard til Salg. Underhaanden kan tilkjøbs erholdes en imellem Ringkjøbing og Lemvig beliggende Hovedgaard. Eiendommen, der efter den nye Matrikul er ansat for Hartkorn fri Hovedgaardstaxt, 17 Tdr. 4 Skpr. 3 Fdkr. 1/5 Alb., har et Areal af circa 957 Tdr. Land, hvoraf 300 ere Ager og Eng. Resten er Kjær og Mosejorder samt Hede, alt særdeles skikket til Opdyrkning. Agerjordens Bonitet er sandmuldet, men Kjær- og Mosejorderne ere af en fortrinlig god Beskaffenhed og egne sig for største Delen til Opdyrkning. Den aarlige Udsæd har hidtil i Almindelighed været 22 a 25 Tdr. Rug, 14 a 17 Tdr. Byg og 50 Tdr. Havre foruden Spergel og Kartofler, men, eftersom Eiendommen opdyrkes, maa den naturligviis forøges. Der kan for Tiden holdes en Besætning af 75 Fæcreaturer, 100 Faar og 11 Heste med Tillæg, men den vil efterhaanden meget betydeligen kunne forøges. Af Engbøe har hidtil aarligen været avlet 160 til 200 Læs, men ved Overrisling, der er paabegyndt, vil Avlen meget betydeligen kunne forøges. Bygningerne ere gode og velvedligeholdte samt afgive en smuk Bopæl for en dannet Familie. Kjøbesummen er billig og Udbetalingsvilkaarene meget favorable for Kjøberen. Nærmere Oplysninger meddeles af Cand. juris Neckelmann, i Viborg.
Viborger Samler, 1848-01-20
Creditorerne i afdøde Capitain og Toldinspecteur Johan Bendix Printzlau og efterlevende Enke Johanne Caroline Printzlau, født Brøndlund, deres fælleds Boe af Nibe Kjøbstad indkaldes herved med 12 Ugers Varsel til at anmelde og bevise deres Fordringer for underskrevne Skifteforvalter. Nibe, den 3die Januar 1848. Lynge.
Viborger Samler, 1848-01-20
Ved Proclama af Dags Dato, som snarest mueligt vil blive læst inden vedkommende Retter, ere Creditorerne i Ølbrygger, Johan Wilhelm Petersens Fallitboe af Nibe indkaldte med 12 Ugers Varsel til at anmelde og bevise deres Fordringer for underskrevne Skifteforvalter. Hvilket herved endvidere bekjendtgjøres. Nibe, den 3die Januar 1848. Lynge.
Viborger Samler, 1848-01-20
Creditorerne i afdøde Bomforpagter i Finstrup Broehuus, Dall Sogn, Fleskum Herred, Aalborg Amt, pensioneret Toldbetjent Peter Kirkemann Jacobsen Møllers Boe indkaldes herved med 12 Ugers Varsel til at anmelde og bevise deres Fordringer for undertegnede Skifteforvalter. Ribe, den 3die Januar 1848. Lynge. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange egentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-01-22
Viborg StiftsTidende. Forsendes med Brevposten i Danmark og Hertugdømmerne. Loverdagen den 22 Januar 1848. Nr. 13. 76 Aarg.
Viborger Samler, 1848-01-22
Udenlandske Efterretninger. Storbritannien og Jrland. London, den 14de Jan. (Over Ostende) Cargill, Headlam & Comp. i Newcastle upon Tyne have falleret; men endskjøndt deres Passiva skulle udgjøre c. 200,000 Lstl., skulle Creditorerne desuagtet kunne gjøre sig Haab om fuld Betaling. Otte og tyve af Assiseretten i Limerik domfældte Forbrydere ere ankomne til Dublin for at deporteres. Nøden tiltager i Jrland. De Fattige kunne ikke bekoste Liigkister til deres Døde. Nylig henlagdes et 5 Dage gammelt Liig, kun indhyldet i et Lagen, ved Kapeldøren, i Ennithymen. J Kirken samledes Bidrag til 6 Liigkister. Officielt meldes, at det engelske Dampskib "Hecate" er vendt tilbage uden at have erholdt nogen Kundskab om Mandskabet paa det forulykkede Dampskib "Avenger." Endog af Vraget ere kun ubetydelige Stumper opdagede. Man tor derfor antage med Vished, at med Undtagelse af Lieutenant Roske og hans tre Staldbrødre, der naaede Kysten af Africa, er hele Besætningen omkommen.
Viborger Samler, 1848-01-22
Frankerig. Paris, den 14de Jan. Den udenlandske Politik har bragt Liv i Pairskammeret. Dog venter man ikke, at den conservative Majoritet vil svigte Ministeriet; thi at styrte Ministeriet vilde være at styrte det conservative Parti, vilde være at berøve de conservative Jnteresser deres Støtte.
Viborger Samler, 1848-01-22
Paris, den 15de Jan. Pairernes Kammer har eenstemmig antaget den af Fyrsten af Moskwa og Charles Dupin amenderede Paragraph i Adressendkastet. Da Ministeriet havde sluttet sig til Amendementet, anseer det ikke dets Antagelse som et Nederlag; men naar Udeladelsen af enhver Omtale om Paven og Begivenhederne i Jtalien var paafaldende i Throntalen og et Resultat af den nøiagtigste Overveielse, saa kan Jndlemmelsen i Adressen af saadanne Udtryk, som med Forsæt ere udeladte i Throntalen, ingensinde ansees som en Seier for Ministeriet. Jøvrigt er Debatten i Pairskammeret om Adressen ikke endt. Guizot erklærede, at han ikke havde oppebiet Kammerets Opfordring for at hæve sin Stemme til Fordeel for St. Bernhard-Stiftelsen, som Radicalerne have udplyndret, og som staaer under Europas og alle Menneskevenners Beskyttelse. Han havde tillige reclameret til Fordeel for den hellige Vincent da Paulas Søsterstiftelse, og erklæret, at Pensionerne vilde blive tilbageholdte, naar de ikke kom i det rette Hænder.
Viborger Samler, 1848-01-22
Ministeriet opfordres i flere Pariserjournaler til at negte, at Kanoner indbringes i les forts detaches, Man betegner Transporter og anfører de Arsenaler, hvorfra Kanonerne tages.
Viborger Samler, 1848-01-22
Til Trods for de officielle Gjendrivelser af Rygterne om Kong Ludvig Philips Befindende, hersker i Kongens nærmeste Omgivelse den største Uro med Hensyn til hans Sundhedstilstand. Man bemærker en stor Forandring i hans Ansigtstræk, siden Søsterens Død er han to Gange falden i Afmagt; smaa Legemssvagheder, som man hidtil ikke ændsede, blive meere truende. Der tales paa nye om at Kongen vil resignere. J det mindste skal Prindsesse Adelaide kort før sin Død have paa det indstændigste anmodet Kongen om ved dette Skridt at forebygge store Farer. Naar Kongen nemlig resignerede, naar Greven af Paris, endnu medens Kongen levede, besteg Thronen, og Hertugen af Nemours tog Regentskabets Tøiler i sin Haand, da vilde derved den frygtelige Rystelse kunne forebygges, som Kongens pludselige Død ellers turde have til Følge. (Man veed imidlertid, at Efterretningerne om Kongens Sundhedstilstand udøve en stor Indflydelse paa Fondsspeculationerne - siger "Børsenhalle Efter de nyeste Postefterretninger fra New-York af 22de Decbr. havde det mexicanske Spørgsmaal ført til flere Discussioner i Kongressen uden at et Resultat derved var opnaaet. Richardson fra Jllindis havde foreslaaet Fortsættelsen af Kampen imod Mexico; men Forslaget bekæmpedes af flere Talere, der stemplede Krigen som ulovlig. J Senatet indbragte General Cass en Bill. angaaende Hærens Forøgelse. – Langt vigtigere er den Efterretning, at Floden Ohio og flere Floder, der falde i Mississippi, ere traadte over deres Bredder og have anrettet store Ødelæggelser.
Viborger Samler, 1848-01-22
Efterretninger fra Veracruz af 7de Decbr. melde, at en Omvæltning i Mexico er forestaaende. J Spidsen, for et lille Troppecorps vilde St. Anna bryde op imod Queretaro for at styrte den for Freden stemte Præsident Anaya. Tropperne i Queretaro havde erklæret sig forSt. Anna, og de fleste Kongresmedlemmer skulle have taget Flugten. Mange betvivle denne Efterretnings Paalidelighed. Den americanske Hær i Mexico forstærkes, mere og mere, snart vil den være 25,000 a 30,000 Md. stærk. General Scott skal have ladet arrestere Generalerne Worth og Pillow samt Oberst Duncan – paa Grund af ærervrige bemærkninger om Overgeneralen.
Viborger Samler, 1848-01-22
Efter andre, noget nyere Beretninger skal St. Anna have tiltraadt Marschen imod Qveretaro i Spidsen for 16,000 Md. General Scott skal have befalet et americansk Troppecorps skyndsomst at bryde op imod Queretaro. Med Vished veed man kun, at St. Annas Modstander, Præsident Anaya, har udstedet en Proclamation, hvori han erklærer aldrig at ville slutte en vanærende Fred. Spanien, Madrid, den 7de Jan. Efterat Benavides havde i Cortesforsamlingen antaget sig Salamancas Sag, erklærede Pidal, at Salamanca ikke kunde være fri for Mistanke saalænge ingen retlig Undersøgelse frifandt ham. Han yttrede tillige, at han af en efter hans Mening god Kilde havde erfaret, at ved Arrangementet af de Summer, den kgl. Huusholding havde tilgode hos Statscassen, vare 25 Mill. Realer komne i Salamancas Hænder. Salamanca sprang op, og erklærede denne Angivelse for en Bagvaskelse, idet han tilføiede: "Jeg forlanger en høitidelig Dom, for at jeg enten kan gaae til Galgen, naar jeg er skyldig, eller for at Pidal der kan brændemærkes som Æresskjænder, – Nu fulgte et Optrin af ubeskrivelig Forvirring, nogle Deputerede skrege og gesticulerede med Heftighed, medens andre raabte: "Til Orden, Til Orden!" – Præsidenten formanede til Rolighed, og Salamanca tog atter Ordet, yttrende, hvor haardt det var at blive anklaget paa et løst Rygte. Pludselig udraabte han: "Jeg kan ikke tale mere, og faldt tilbage paa sit Sæde. Han har i den sidste Tid været upasselig). - Pidal raabte nu med høi Stemme: "Jeg forlanger at tale. - En ny Tumult opstod. Præsidenten bemærkede, at Salamanca endnu ikke havde udtalt og at han vilde fortsætte sin Tale, medens de Deputerede, som omgave Salamanca, erklærede, at Salamanca var altfor upasselig til at kunne tage Ordet. - Pidal besteg nu Tribunen, og yttrede, at man ikke rigtig havde opfattet hans Yttring om de 25 Millioner. Han talede under en frygtelig Tumult i Kammeret, da Salamanca blev af sine Venner, der syntes at være i den heftigste Stemning, ført ud af Salen. Mange af disse raabte: "Det er en Jnfamie: det er en Bagvaskelse!" Hans Bortfjernelse forøgede den forbittrede Stemning; dog vendte efterhaanden Rolighed tilbage, og Pidal fornyede sine oplysende bemærkninger, da Hr. Zaragoza reiste sig, og udraabte, i det han stormede ind paa Pidal: "Det er en nederdrægtig Bagvaskelse!" – Ny Tumult, indtil Præsidentens Klokke omsider bevirkede Rolighed. Pidal kunde nu erklære, at han pel af agtbare Personer havde hørt hiin Paastand om de 25 Millioner, men at han kun havde omtalt det som et Rygte, der æskede Forklaring og nærmere Undersøgelse; at han derved ingenlunde havde villet reise en Anklage imod Salamanca.
Viborger Samler, 1848-01-22
Madrid, den 8de Jan. Espartero er ankommen til Madrid og modtaget af Dronningen i speciel Audients. Narvaez, hvem han havde tilmeldt, at han kunde være tilstede ved Audientsen, havde venskabelig svaret ham, at han saae det gjerne, at Espartero uden Vidner talte med Dronningen, og at han (Narvaez) ikke ansaae sin Nærværelse for, nødvendig. – Esparteros Nærværelse i Madrid udbreder almindelig Sensation, og Tropperne ere consignerede i deres Caserner.
Viborger Samler, 1848-01-22
Madrid, den 9de Jan. Ultramoderados skulle igaar imod Ministrenes Villie - have drevet igjennem Anklagen imod Ministeriet Salamanca. Der tales om, at Narvaez er tilsinds at forene sig med Espartero for at befrie sig fra de Ultra-Moderados's Herredømme.
Viborger Samler, 1848-01-22
Jtalien. Florents, den 7de Januar. Et overordentligt Bilag til Gazz. di Fir. fra idag Eftermiddag Kl. 4 1/2 siger: "Den offentlige Orden i Livorno blev igaarAftes alvorligt forstyrret ved nogle Oprøreres afsindige Excesser. Et bekjendtgjort meningsløst Opraab, hvis Tendents er Opløsning af det Bestaaende forførte flere Uforsigtige og foranledigede et alvorligt Brud paa den offentlige Orden. Mængden af Nysgjerrige, som blandede sig i Tumulten, hindrede den svage offentlige Magt i hensigtsmæssig Jndskriden og i Rolighedens Gjenoprettelse. En overordentlig Commission, med Statsraad Marschese Ridolfi i Spidsen, afgaaer i dette Øieblik med uindskrænkede Fuldmagter til Livorno." - Derefter følger Opraabet: "Toscanere, I have for hele Verdens Øine frivillig tilbudt at vove Liv og Blod for Eders Brødre, i Fivizzano og Pontremoli. Fivizzano er givet til Priis, Pontremoli er givet til Priis. Meenedere, hvorfor have J svoret, Pralhanse, hvorfor have J berømmet Eder! Niddinger, hvorfor have J viist Eder høitsindede." o. s. v.
Viborger Samler, 1848-01-22
De nærmere Details om Urolighederne i Livorno mangle ganske. Ementen maa imidlertid have været af en alvorlig Natur, da Storhertugen har følt sig foranlediget til at udstede et Opraab til Folket i Toscana, hvori han erklærer, at det er hans faste Beslutning ganske at fuldende de paabegyndte Reformer. Kun fra Pisa meldes under 7de Jan., at Folkehobe, 4000 Md. stærke, havde bragt Stadens Gouverneur, Gen. Speroni, et Pereat, at Gouverneuren, da Borgergarden vægrede sig ved at skride ind, havde detascheret 40 Carabiniers iblandt Masserne, at disse vare kastede tilbage, og at Gouverneuren derefter havde indvilliget i en Commissions Organisation under den af Folket yndede Advocat Guerazzis Forsæde, der skulde conferere med Gouverneuren angaaende Borgergardens Bevæbning. Ved sit Nøleri var Borgergarden den nærmeste Aarsag til Tumultens Udbredelse.
Viborger Samler, 1848-01-22
Nordamerica. New-Vork-Herald melder, at den americanske Gesandt i London, Bancroft har i Novbr. f. A. foreslaaet Lord Palmersion: "at der gjensidig skulde forundes de americanske og britiske Skibe fri Fart fra alle Verdenshavne til de respective Magters - Englands og den nordamericanske Fristats - Havne, i Moderlandet, som i Colonierne. Efter nogle Ugers Forløb har Lord Palmersion svaret, at Ministrene ikke see sig istand til uden Videre at foreslaae en saa udvidet Forandring i det hidtil bestaaende Handelsystem, men at der, naar Parlementet samledes skulde indbringes en Forholdsregel, der skulde svare til Bancrofts Forslag i sammes hele Udstrækning.
Viborger Samler, 1848-01-22
Keiserdømmet Østerrig. Fra Wien skrives under 13de Jan., at Krigsudrustningerne begynde at vække Sensation i de dannede Klasser. Hesteopkjøbet belober sig til 1 1/2 Mill. Gylden. Munition og Artillerie føres til Grätz. Man siger, at den østerrigske Hær i Lombardiet skal forøges til 150,000 Md. – J en nyere Skrivelse af 14de Jan, hedder det, at de til Feltmarschal Radetzky sendte Jnstructioner bemyndige denne Feltherre til med Vaabenmagt at undertrykke enhver Jnsurrection.
Viborger Samler, 1848-01-22
Kongeriget Preussen. Fra Berlin meldes under 12te Januar, at Rusland havde i Principet antaget Mæglingen eller Jnterventionen i Schweiz; men tillige tilføiet, at det vilde noget Alvorligt." Beregnende alle Følgerne af det aftalte Skridt, havde Rusland erklæret, at de Jntervenerende maatte være belavede paa at udvise Fasthed og Behjertethed og i fornødent Tilfælde intervenere med Vaabenmagt. Gjerne vilde man laane sit Navn og sin Bistand; men man vilde ikke compromittere sit Navn og sin Bistand. Af denne Grund vilde Rusland ikke underskrive Nøten af 4de Novbr. - Journalen La Presse vil vide, at Rusland vil underskrive den nye Note.
Viborger Samler, 1848-01-22
Schweiz. Bern, den 10de Jan. Landdagen er aabnet idag. De nye Gesandtskaber fra Schweiz, Uri, Unterwalden og Luzern toges i Eed. Kun Gesandtskabet fra Zug manglede. Den Deputerede Dr. Steiger fra Luzern er valgt til Medlem af de Syvs-Commission, (Siebner-Commission). Præsidiet foreslog, at ligesom Landdagen havde, da det opfordrede Edsforbundets Hær til Kamp, udstedet til samme en Proclamation og opfordret den til tro Opfyldelse af de den paahvilende Pligter, saaledes var det nu ogsaa ønskeligt, at Landdagen vilde paa en lignende Maade udtale til Hæren den velfortjente Tak og Anerkjendelse, navnligen til den af Alle høitfortjente Feltherre. Heri erklærede Zürich sig aldeles enig og foreslog endvidere at bringe Overgeneral Dufour en formelig Taksigelse ved en egen dertil udvalgt Deputation, og desuden overrække ham en Æressabel og en Gave af 40,000 Schweizer-Francs. Andragendet fandt fra alle Sider levende Understøttelse, og det var - hedder det i Correspondentskrivelsen - hjertegribende at høre Gesandterne fra netop de Cantoner, imod hvilke Dusour for saa kort Tid siden stod som Fjende, og som han beseirede, kappes med de andre i Lovtaler over den Feltherre, dermed Lynets Hurtighed havde adspredt Sønderbunds Skarer.
Viborger Samler, 1848-01-22
Hamborg, den 18de Jan. Allg. Preuss. Zeit, melder at den forenede Stændercomitee har den 17de Jan. aabnet sine Møder.
Viborger Samler, 1848-01-22
Jndenlandske Efterretninger. Hs. Majestæt Kongens Helbred.
Viborger Samler, 1848-01-22
Hans Majestæt Kongen har saavel igaar Eftermiddag som i Nat atter havt noget stærkere Feber og har af den Grund kun sovet nogle Timer i Begyndelsen af Natten. Armens Tilstand er ikke forandret siden igaar. Den 18de Januar 1848. E. Dahlerup.
Viborger Samler, 1848-01-22
Under Overskrivt "Bøn for Kongen", læses i Flyst." Følgende: Herre! Du som holder Verdners Skjæbne i din Haand, Huldt beskjærme Du vor Konge ved din store Faderaand! See, et Folk i Støvet knæler, see en ængstet Kongeviv. Hør, og hor Du vore Bønner, skjærm og skaan hans dyre Liv, Aldrig var en Tanke fælleds som i dette Øieblik, Jngensinde bedre Ønsker gjennem Folkets Tanker gik; Alle Meninger forstumme; De, som mod hinanden stod, Sig forene nu og bede: Gud velsign vor Konge god! Lykkelig er Danmarks Dale blevet i hans Herskertid. Alle kalde ham den Vise, han har dæmpet Had og Strid; Selv i Prøvens Tid, den dyre, lindred han hvad tynged haardt - Herre, og tag dog i Naade denne Prøve-Time bort Giv ham Sundheds rige Fylde, at med Septret i sin Haand Han sit Kongeværk fuldfører ved din høie Faderaand; Tag fra hver af os en Time, læg det til hans talte Aar: Da vil alle Danske frydes ved at see hans hvide Haar. Herre! O, Du Kongers Konge, Du, som er Barmhiertighed, Bøi dit Øre, Livets Herre, mildt til vore Læber ned. Endnu denne Gang Du føie Bønnen om dit store Bliv Ei endnu Du ham borttage – skaan hans dyrebare Liv, Den første Maskerade i Casino (Veglione) vil finde Sted Tirsdagen den 25de Januar fra Kl. 9 Aften til Morgenen Kl. 3. J denne Anledning vil Localet blive brillant belyst og Theatret sat i Forbindelse med den store Sal, Gulvet bonet m.M. Capelmester Harps Orchester, vil blive forstærket og Harmonimusik given i Pergolaen. Herrerne kunne møde med eller uden Maske, men ikke iføre sig Fruentimmer=Costume; derimod maae alle Damer, bære Maske og være i Costume eller Domino, samt ikke demaskere sig under hele Maskeraden. (Forleden Nat afholdtes en offentlig Maskerade paa Theatret i Aalborg, der ifølge Byens Avis blev bivaanet af 4 a 500 Deeltagere.)
Viborger Samler, 1848-01-22
Den nylig afdøde norske Admiral Møller var, saavidt der vides, den Ene af de to eeneste endnu levende Officierer, der vare med i Slaget den 2den April 1801. Han var dengang Lieutenant og Chef for Stykprammen, Haien", og blev, efter en 5 Timers Kamp, gjort til Fange og bragt til Nelsons Admiralskib. Han var født i Tronhiem 1775.
Viborger Samler, 1848-01-22
En Jndsender i Loll. Falst. Av." fortæller: "J Kjøbstaden N. forefaldt for et Par Dage siden en lille Begivenhed, som under nærværende dyre Tider fortjener, Publicums Opmærksomhed. Tvende Mænd havde nemlig opkjøbt et Parti Fisk, og falbød dem derpaa paa Torvet til opskruede Priser; underrettet derom, confiskerede Politiet Fiskene og uddeelte dem derpaa til Trængende. J en Correspondents i "Børsenhalle hedder det, at der hos Regjeringen forberedes vigtige, Staten vedkommende, Foranstaltninger og at det kongelige Bogtrykkeri under strængt Vagthold er beskjæftiget Dag og Nat med at bringe de herhen hørende Publicationer for Lyset.
Viborger Samler, 1848-01-22
Om Conferentsraad Donner i Altona hedder det i Bl. Td., at han ved sine mangfoldige Kundskaber, sin lyse Aand, sin Driftighed, sin utrættelige Arbeidsomhed og næsten mageløse Nøiagtighed har med største Hæder bragt sit Huus paa et saadant Standpunct, at det kan maale sig med hvilketsomhelst europæisk Handelshuus, og derved bidraget særdeles meget til Handelens Opsving i Altona. Men han er ikke alene som Kjøbmand af første Betydning for Altona; han er det ogsaa i flere andre Henseender og især ved sin store Velgiørenhed og Omsorg for de Fattige.
Viborger Samler, 1848-01-22
Den 16de De, feirede Kjøbmand Jasper Wald i Flensborg sit Guldbryllup.
Viborger Samler, 1848-01-22
Ved Udkjørselen fra Flensborg havde en velstaaende, Bonde fra Slesvig=Egnen den 2den De, den Ulykke, at just som han var kommen udenfor den røde Port, paa Chausseen, faldt hans Fodersæk af Vognen, og idet han vilde tage den op igjen, gled han overende og kom til at ligge saaledes, at Hjulene af den med Tømmer svært belæssede Vogn gik lige over Halsen paa ham, hvilket øieblikkelig havde Døden til Følge. Han efterlader Kone og Børn, samt et meget godt Rygte.
Viborger Samler, 1848-01-22
Aarhuus, den 18de Jan. J Formiddags fandtes en ung Tjenestepige druknet i Aaen. Man formoder, at hun, ved at skylle noget Tøi, er gleden ud fra Tvættestedet. (Ah. A.) Randers, den 20de Jan. J en Barkmødding udenfor denne Byes Vesterport er i forraadnet Tilstand fundet et nedgravet mandligt Liig, der formodes at have ligget der allerede over Aar og Dag. En Forbrydelse er rimeligviis her begaaet; men, saavidt vides, er ingen Person her fra Egnen savnet. Synsforretning skulde idag afholdes over Cadaveret. (Rand. Av.)
Viborger Samler, 1848-01-22
Under Jndsendt læses i Ringk. Av. Følgende: Atter et Exempel paa den tiltagende Eiendomsusikkerhed.